RJH บวกเกือบ 4% กำไรไตรมาส 4 ฉายแววสดใส โบรกฯแนะซื้อเป้า 30 บ. คาดผลงานปี 62 โตต่อ
RJH บวกเกือบ 4% กำไรไตรมาส 4 ฉายแววสดใส โบรกฯแนะซื้อเป้า 30 บ. คาดผลงานปี 62 โตต่อ ล่าสุด ณ เวลา 15.50 น. อยู่ที่ 20 บาท บวก 0.70 บาท หรือ 3.63% สูงสุดที่ 20.10 บาท ต่ำสุดที่ 19.30 บาท ด้วยมูลค่าซื้อขาย 244.47 ล้านบาท
14 ก.พ. 2562

ผู้สื่อข่าวรายงานว่า ราคาหุ้น บริษัท โรงพยาบาลราชธานี จำกัด (มหาชน) หรือ RJH ล่าสุด ณ เวลา 15.50 น. อยู่ที่ 20 บาท บวก 0.70 บาท หรือ 3.63% สูงสุดที่ 20.10 บาท ต่ำสุดที่ 19.30 บาท ด้วยมูลค่าซื้อขาย 244.47 ล้านบาท

โดย บล.ฟิลลิป (ประเทศไทย) ระบุในบทวิเคราะห์ แนะนำ “ซื้อ” RJH ให้ราคาเป้าหมาย 30 บาท/หุ้น คาดกำไรไตรมาส 4/61 เพิ่มขึ้น 13.2% เมื่อเทียบจากปีก่อน จากรายได้ค่ารักษา 392 ล้านบาท เพิ่มขึ้น 6.8% เมื่อเทียบจากปีก่อน แต่ลดลง 8.2% เมื่อเทียบจากไตรมาสก่อน จากการลดลงของรายได้ประกันสังคม แม้จำนวนผู้ประกันตน 6% เป็น 1.80 แสนราย แต่จากการเปลี่ยนวิธีบันทึกค่า RW &gt; 2 ใหม่ ทำให้รายได้เฉลี่ยต่อหัวลดลง ส่งผลให้ GPM อยู่ที่ 30% ขยับขึ้นเล็กน้อยจากไตรมาส 4/60 ที่ 29.6% แต่ลดลงจากไตรมาส 3/61 ที่ 31.2%
อย่างไรก็ดีจากการควบคุมค่าใช้จ่ายที่เข้มงวดและรัดกุมที่มากกว่าเดิมซึ่งจะเริ่มเห็นผลตั้งแต่ไตรมาสนี้เป็นต้นไป ทำให้ SG&amp;A จะค่อยๆปรับตัวลง เทียบต่อยอดขายอยู่ที่ 10.2% ลดลงจากไตรมาส 4/60 ที่ 11% แต่สูงขึ้นเล็กน้อยจากไตรมาส 3/61 ที่ 9.7%
ทั้งนี้ยังเชื่อว่าการดำเนินงานปี 62 จะกลับมาเติบโตสูงอีกครั้ง จากการเพิ่มขึ้นของรายได้ประกันสังคมตามจำนวนผู้ประกันตนที่เพิ่มขึ้นเป็น 1.90 แสนรายและรายได้คาดไม่ถูกกระทบเหมือนในปีก่อน และจากการเน้นขยายในกลุ่มลูกค้าเงินสด เช่น การเพิ่มศูนย์แพทย์เฉพาะทาง ยังคงประมาณการกำไรปี 62 ที่ 280 ล้านบาท เพิ่มขึ้น 12.9% เทียบจากปีก่อน